text: Drabsmand: Jeg var ikke alene om at myrde 
  18 august 2011 kl. 10.35
  Den 33-årige drabsmand vil ikke bære skylden alene for dobbeltdrabet i Møgeltønder. Også hans 26-årige kammerat førte kniven, siger han.
  Hidtil har den 26-årige medtiltalte forklaret, at han kun kiggede på, mens den 33-årige dræbte 'Lille Hans' og hans mor. Men nu siger den 33-årige, at kammeraten i høj grad var med til de to mord.
  
  Gik løs på dem med kniv
  Ifølge den 33-årige, så gik den medtiltalte også løs på begge ofre med en kniv. Og allerede inden, at dobbeltmorderen selv kunne nå at skære ofrene i halsen, så lå den 68-årige kvinde allerede livløs på gulvet, lyder påstanden fra den 33-årige.
  